பயணங்கள் முடியட்டும்

பயணங்கள் முடியட்டும் கவிதா. நோர்வே இரு பத்து வருடங்கள்! முன்னாலே...! சேறு மிதித்து! ஏறிய கப்பலும்! கொட்டும் மழையில்! நனைந்து போன! என் புட்டுப் பொட்டலமும்! நூற்றில் ஒன்றாய்! பாம்பு பயத்தி;ல் ! அத்தையொடு ஒட்டிப்படுத்த! பழையதொரு மண்டபமும்! நீண்டதொரு கடல் பயணமும்...! நான் முதலில் ! இருக்க மறுத்த! மண்குடிசையும்...! ஒற்றைத் தண்டவாளம்! பக்கமாய் நின்ற ஒற்றை மரமும்! குத்தித் தின்ற! பழத்தின் விதையும்! எனக்கே எனக்காய் இருந்த! அந்த நீலச் சட்டையும்! பச்சைப் பாவாடையும்! பெரிய மீசையோடு! குடிசை வந்து போன ! போலீஸ் மாமாவும்.! நினைவுகள் இன்னும்! தொலைக்கவில்லை.! பத்து பைசா இன்றி! வாங்காத பரீட்சைக்குத்தாளுக்கு! விழுந்த அறையும் -அந்த! தாமரைச்செல்வி ரீச்சரும்! சுற்றி இருந்த பக்கத்து! அன்ரி அங்கிள் எல்லாரும்! என்னை அகதி என்று சொன்னதையும்...! அப்பா சவுதியில்! என்றும் சொல்லும்! அம்மாவின் பச்சைப் பொய்களும்! அப்பாவின் மரணம் பற்றி! அறிந்த ராத்திரிப் பொழுதும்! கிணற்றுக்கட்டும். ! உண்மை சொன்ன! சிவப்புச் சட்டை சினேகிதியும்! இதயத்தில் விழுந்த அறையாய்! இன்னும் ஈரம் இருக்கிறது ! அகத்திலும் புறத்திலும்.! சின்னதொரு மனசோர்விலும்! புடைத்துக் கொட்டும் மழையென! அத்தனை ஞாபகங்களும்! மெத்தென்ற இருக்கையில்! இன்றும் ! முள்ளாய் குத்தும் நினைவுகள்..! பயணங்கள் முடியட்டுமே...! ஊரில் என் முற்றத்து ரோஜாவும்! பூக்கட்டுமே.. ! ! -கவிதா. நோர்வே